Чујте Срби! Чувајте се себе (А. Рајс)/2.4
О ИНТЕЛИГЕНЦИЈИ
ЛОШИ ПРИМЕРИ

Многи имућни људи су следили пример "интелигенције", ако не ради себе, оно бар ради синова стасалих за пушку. Колико је снажних младића претрпавало швајцарске, француске и енглеске универзитете уместо да са својим исписницима буду у рововима. Они су чинили будућу послератну "интелигенцију" коју је требало сачувати за отаџбину! Најчувенији забушант међу том будућом интелигенцијом био је Пашићев син Раде. Он је био права срамота за српску земљу, а то је остао и после рата. Зар не би било много лепше, чак и ради успомене на оца да, уместо полицијског досијеа, син најпознатијег српског државника има обичну камену плочу са натписом: Раде Пашић, погинуо на бојном пољу?

Чујте Срби! Чувајте се себе (А. Рајс)